Dít moet jy nie in die bed doen nie | Netwerk24
Luidens 'n nuwe studie is mans wat in die bed oor hul seksuele vermoëns spog nie so aantreklik soos hulle mag dink nie. Inteendeel vind baie vroue dit afstootlik.
Die navorsing deur wetenskaplikes aan die Universiteit van Michigan in Amerika is in die Journal of Sex Research gepubliseer.
Volgens prof. Sari van Anders, studieleier, kan mans die oomblik bederf deur dit oor hulself te maak en te vertel hoe briljant hulle in die bed is.
Die navorsing wys dat mans dikwels hul gevoel van manlikheid grond op hoe goed hulle dink hulle in die bed is. Die wetenskaplikes het 810 mans oor hul seksuele gewoontes uitgevra en hoe manlik hulle voel wanneer 'n vrou 'n klimaks bereik, berig The Sun.
Mans wat onseker voel oor hul manlikheid het aangedui dat dit hulle meer manlik laat voel en hul ego's 'n hupstoot gee. Hoewel dit hulle laat beter voel, geld dieselfde nie vir vroue nie, aangesien dit nie positief ervaar word wanneer 'n man die oomblik wat oor die vrou gaan, die fokus op homself plaas nie, sê die navorsers.